[{"text_idx": "#000000", "text": "Hooaja lo\u0303pusirgel madalpunkti vajunud aasta meesjuunior Markus Soomets: pa\u0308rast meistriks tulemist na\u0308itasin pettumust valmistanud taset (0)"}, {"text_idx": "#000001", "text": "Markus Soomets napsas nooremate kolleegide Karl Jakob Heina ja Maksim Paskots\u030ci ees aasta meesjuuniori tiitli. Tallinna FC Flora poolkaitsja jaoks ja\u0308a\u0308b lo\u0303ppenud hooajast ko\u0303ige olulisema o\u0303nnestumisena meelde suvine koondisemats\u030c Maltaga. Teisalt ei salanud ta maha, et aeg-ajalt tuleb ette ka to\u0303elisi madalpunkte. Neist viimane hooaja lo\u0303pus."}, {"text_idx": "#000002", "text": "Soomets on Flora sa\u0308rki kandnud alates 2020. aastast. Paari aastaga on ta seadnud mugava koha sisse meistermeeskonna keskva\u0308ljal ning ta\u0308navu tuli otsustav la\u0308bimurre ka koondisetasandil. 22-aastane lo\u0303hkuv poolkaitsja sai sealjuures mu\u0308tata nii Argentina, San Marino ja Albaania kui ka Malta vastu. Kusjuures suvine saareriigiga peetud vastasseis oli just see ma\u0308ng, mis andis Soometsale kinnitust, et teeb palli taga ajades o\u0303iget asja."}, {"text_idx": "#000003", "text": "\"Mulle va\u0308ga-va\u0308ga meeldis suvine periood, kui me olime ka Floraga vo\u0303itnud esimese SJK ma\u0308ngu (7. juulil - L. J.),\" hakkas meesjuunior meenutama. \"Mulle meeldis, kui vo\u0303itsime koondisega Maltat (9. juunil - L.J.) ja sain oma esimese suurema koondisema\u0308ngu, kus mul la\u0308ks ka individuaalselt va\u0308ga ha\u0308sti. See Malta ma\u0308ng oli mulle endale va\u0308ga suur eesma\u0308rk, just et seal ha\u0308sti ma\u0308ngida. Pingelangusi on sel hooajal olnud palju, aga see Malta ma\u0308ng oli kindlasti u\u0308ks suurimatest.\""}, {"text_idx": "#000004", "text": "Riburadapidi edasi minnes leidis Soomets end u\u0308hel hetkel ka keerulisemast paigast. Ta selgitas, et lo\u0303ppenud hooajal oli mitmeid madalpunkte, viimane neist ja\u0308i hooaja lo\u0303ppu. \"Premium liiga viimases seitsmes ma\u0308ngus ei olnud kindlasti see tase, mida ma oleks tahtnud ma\u0308ngida. Olen endas va\u0308ga pettunud. Pa\u0308rast meistriks tulemist a\u0308kki (Flora kindlustas tiitli 9. oktoobril - L. J.) tundsin sellist va\u0308simust ja sain ise aru, et va\u0308ljakul na\u0308htu ja tehtu ei ole see, mida ma endalt ootan. See oligi juba madalpunktiks piisav,\" so\u0303nas ta."}, {"text_idx": "#000005", "text": "Samas on noor pallur end sa\u0308a\u0308rasteks juhtumiteks ette valmistanud. Niisiis on tal olemas eraldi abiline, kes aitab tervena pu\u0308sida ka mentaalselt. Ko\u0303va vaim aitas hooajale siiski magusa punkti panna, sest Eesti meeste koondis sai Balti turniiril kaela pronksmedalid. \"Mul on hea meel, et see Leedu ma\u0308ng tuli. Lo\u0303petasin aasta ikkagi positiivse noodiga,\" so\u0303nas aasta viimases koondisemats\u030cis ta\u0308isma\u0308ngu teinud meesjuunior lisaks."}, {"text_idx": "#000006", "text": "Aga miks sai ikkagi just Soomets Estonia kontserdisaali laval ta\u0308navuse aasta meesjuuniori tiitli? U\u0308ks osa palluri mo\u0303tteka\u0308igust peitub varasemates aastates, kui valituks osutuks Londoni Arsenali puurilukk Karl Jakob Hein. \"Hein oli juba saanud. Nu\u0308u\u0308d sain mina!\" ka\u0308is Soomets va\u0308lja, kuigi mo\u0303tteid jagus veel. \"Ega ma ko\u0303ige kehvem ma\u0308ngija ka ei ole. Ma arvan, et natuke oskan seda palli lu\u0308u\u0308a. Ehk siis lihtsalt see aasta tuli kokkuvo\u0303ttes va\u0308lja.\""}, {"text_idx": "#000012", "text": "MM2018 parimad palad - uuesti!"}, {"text_idx": "#000014", "text": "Interaktiivne blogi ja vahetud muljed Eesti koondise reisilt Katari, kus kolme aasta pa\u0308rast koguneb maailma jalgpalli koorekiht."}]